  Майя Бывальцева 7-тӥ куартолэзе Удмуртиын нырысьсэ ортчоз могӟетъёс пыр бызёнъя «Гонка Победителей» вожвылъяськон. Печатья но калыке ивортодэт вӧлмытонъя агентстволэн юрттэмезъя ӵошатсконъёс мынозы Дэри ёросысь Пероггуртысь авиагородокын. «Та командаен ӵошатскон, со куиньлы люкемын луоз: воргоронъёс, суро командаос но бадӟым классъёсын дышетскисьёслэн командаоссы. Берлояз пырозы ожгар клубъёсысь, кадет корпусъёсысь, нылпи юртъёсысь пиналъёс», — вераз иворъёсъя «Удмуртия» агентстволы вожвылъяськонэз одӥгез радъясь Марат Касимов. Чакланъёсъя, могӟетъёс пыр бызёнэ пыриськозы 60 пала командаос, котькудаз быдэн 5 адями. Бызёнын 30 люкетэз луоз. Пыриськисьёсты возьмало боддор вылтӥ тубон, гозы кузя васькон, могӟетъёсын канава, граната куян, «сӧсырмем» эшез нуон. Озьы ик чакламын «Трассера» группалэн концертэз но ожгар кухня. Вань мылкыд карисьёс ужрадэз дунтэк учкыны быгатозы. Кутсконэз 10 часын. Тегъёс: Спорт Ижкар Удмуртия БыдӟымАтыкайож  